
Nadležni trgovački sud: TRGOVAČKI SUD U ZAGREBU
Poslovni broj spisa: St-727/02
Dužnik: Stečajna masa iza METALSERVIS d.o.o. u stečaju, Dalmatinska 7, Zagreb

					I Z V J E Š Ć E
		     stečajnog  upravitelja o tijeku stečajnog postupka
				i stanju stečajne mase 
	1.- Tijek stečajnog postupka od listopada 2018. do travnja 2019.
                    U prethodnom izvješću  je navedeno  da je Upravni sud u Zagrebu presudom br. Usl-1422/14 odbio tužbeni zahtjev tužitelja (Metalservis d.o.o. u stečaju) za poništavanje rješenja Centra za restrukturiranje i prodaju. Tim rješenjem je tuženik (Centar...) stekao pravo na dio imovine tužitelja koja se nalazi u Dalmatinskoj ul. 7 u Zagrebu, a tužitelj je izgubio sva prava na toj imovini.
Povodom žalbe tužitelja Visoki upravni sud RH ju je odbio presudom br. Usž-2899/17 od 13.6.2018. s konstatacijom da je niži upravni sud pravilno sudio. Međutim, ni jedan sud kod donošenja takvih odluka nije uzeo u obzir st. 4 članka 65 Zakona o upravljanju i raspolaganju imovinom u vlasništvu RH iz 2013. godine, već  svoje odluke baziraju na st. 1 istog članka. Naime st.4 uveo je pojam suvlasništva tvrtke i RH kada imovina u dijelu nije procijenjena. No, taj  dio imovine je bio unijet  u bilancu tvrtke, a sva druga imovina je bila uredno procijenjena, pa je navedeni zakon  želio ispraviti donošenje odluka po Zakonu o privatizaciji i dr. koji nisu uzimali u obzir okolnosti da u tvrtkama neki dijelovi imovine nisu mogli biti procijenjeni iz veoma različitih razloga. Upravo je takav slučaj kad je u pitanju predmetna imovina.
Obzirom na to, a u skladu Zakona o upravnim sporovima, podnijet je Zahtjev za izvanredno preispitivanje zakonitosti pravomoće presude Državnom odvjetništvu RH 29.11.2018. U zahtjevu se obrazlažu konstatacije navedenih sudova koje nisu u skladu konkretnog slučaja u smislu citiranog zakona i traži poništavanje navedenih presuda. Do sada DORH nije odgovorio da li je prihvatio zahtjev ili ne.
 Dodaje se da predmetna nekretnina sve više propada jer nema sredstava za njeno održavanje, tako da nema ni jedne komunalne usluge. Ostaje da se vidi kakva je sudbina te nekretnine.
                 2. Stanje stečajne mase
                     Budući da nije moguće dati na kratkoročni zakup predmetnu nekretninu, jer nema sredstava za najnužniju adaptaciju, kao ni komunalija – nema priljeva u stečajnu masu.
	   3.- Radnje koje će se poduzeti u narednom razdoblju
          	        Ukoliko odluka DORH-a bude negativna, tada će se predmetna nekretnina predati  ovlaštenim predstavnicima Centra, a stečajni postupak Stečajne mase iza „Metalservisa“ d.o.o. u stečaju obustaviti.
                  Zagreb, 30.4.2019.					Stečajni upravitelj Petar Popović				

	
